google/wiki40b huggingface dataset:
William Henry Conley

Betelhjemmet 

Conley og hans ektefelle holdt ofte bønnemøter og arrangementer hjemme hos seg selv. Conleys hjem ble noen ganger holdt åpent i flere uker av gangen til støtte for religiøst og veldedig arbeid. I følge Zion 's Watch Tower, ble den årlige feiringen av minnet om Kristi død holdt i Conleys' hjem. Conleys hus ble beskrevet som Betel (Guds hus). Den første registrerte omtale av Betel i forbindelse med Conley dukket opp i 1890, i forbindelse med misjonærhjemmet til Lucy Dunne, som ble etablert av William og Sarah Conley i Jerusalem.

Zion's Watch Tower Tract Society

Conley var den første presidenten i Zion's Watch Tower Tract Society, fra 1881 til 1884. Da Selskapet ble "incorporated" i 1884 overtok Charles Taxe Russel som president, og hadde denne rollen frem til sin død. I 1896 endret Selskapet navn til Watch Tower Bible and Tract Society. 
I 1894 nevnte Russel et brev fra Conley ved kort å referere til ham som "medlem av den tidlige Allegheny Bibelstudentgruppen." Da Conley døde 25. juli 1897 ble dette forbigått i stillhet, og Conleys deltakelse som den første presidenten ble ikke nevnt med et ord i Selskapets litteratur.

Forretninger og veldedige interesser

William jobbet seg opp fra bokholder til medeier av Riter Conley Selskapet, som er en verdensomspennende leverandør til boring, bergverksdrift, industri og maritime næringer. Conley var også direktør og aksjonær i Third National Bank of Allegheny.
William og hans kone var aktive i flere veldedige organisasjoner, blant annet et barnehjem, en skole for afroamerikanske barn og et lokalt sykehus.

Død

William Henry Conley ble smittet av influensa (angitt i en nekrolog som "La Grippe") tidlig i 1897 og ble aldri helt frisk. Hans helse var relativt stabil frem til juni, da han fikk et tilbakefall, ettersom han sjelden forlot sitt hjem. Han ble sengeliggende de siste ukene av sitt liv. På kvelden den 25. juli 1897 forverret tilstanden seg og han døde på morgenen. Begravelsen ble gjennomført i hans hjem i Pittsburgh.
William Henry Conley etterlot seg sin kone Sarah. Etter en periode med langvarig sykdom, døde Sarah Conley 1. oktober 1908. For å ære ektemannens minne, donerte Sarah Conley verdier for nesten $500,000 (tilsvarende rundt $13.62 millioner i dagens verdi) til Wylie Avenue Church og Pittsburg Bible Institute
Folkerepublikken Bulgarias orden

Folkerepublikken Bulgarias orden (bulgarsk: Орден „Народна Република България“) er en bulgarsk orden innstiftet 18. juni 1947 av formannskapet for Folkerepublikken Bulgaria til minne om at landet 15. september 1946 ble utropt til folkerepublikk. Ordenen belønnet sivile og militære for fremragende fortjenester og særskilte bragder. I Folkerepublikken Bulgarias ordensvesen rangerte Folkerepublikken Bulgarias orden sammen med Madararytterens orden på trinn to, etter Georgi Dimitrov-ordenen, Stara Planina-ordenen og Ordenen Bulgarias tretten århundrer. Da Bulgaria i 1990 innførte flerpartidemokrati og markedsøkonomi ble Folkerepublikken Bulgarias orden avskaffet.

Insignier

Ordenstegnet for Folkerepublikken Bulgarias orden består av Folkerepublikken Bulgarias riksvåpen lagt på en samling av tretti stråler. Strålene er usentrerte og springer ut fra nedre del av medaljongen. For 1. klasse er riksvåpenet i sølv med rød emalje på forgylte stråler. For 2. og 3. klasse er riksvåpenet forgylt med rød emalje og strålene i hvitt metall. Ordenstegnene for 2. og 3. klasse er identiske, bortsett fra størrelsen.
Ordensbåndet er hvitt med kantstriper i rødt og grønt. Hvitt, rødt og grønt er fargene i Bulgarias flagg.

Tildeling

Folkerepublikken Bulgarias orden ble tildelt bulgarske så vel som utenlandske statsborgere. Både sivil og militær innsats ble belønnet med ordenen. Til sammen ble 19 117 personer hedret med en av de tre klassene i Folkerepublikken Bulgarias orden.
Georgi Dimitrov var den første mottageren av Folkerepublikken Bulgarias orden. Han ble i 1947 tildelt ordenens 1. klasse.
Nobuyo Fujishiro

Japans herrelandslag

Nobuyo Fujishiro spilte 2 landskamper for Japans herrelandslag.
Purwakarta

Purwakarta er en by i provinsen Vest-Java på Java i Indonesia. Befolkningen anslås (2005) til 215 800.
Nordarnøya

Nordarnøya er ei øy i Gildeskål kommune i Nordland. Nordarnøya er forbundet til Sørarnøya med bru, men ingen av øyene har fastlandsforbindelse.
Odd Reitan

Karriere

Den første dagligvarebutikken i Reitangruppen, O. Reitan Kolonial, ble etablert i Trondheim i 1948 av Margit og Ole Reitan.
Deres sønn, Odd Reitan, begynte allerede i ung alder å arbeide i denne butikken og utviklet derigjennom en ambisjon om å bygge opp en større dagligvarekjede basert på et lavpriskonsept. Den første ekspansjonen fant sted i 1972 da Odd Reitan åpnet AS Sjokkpris i Trondheim, noe som senere ble etterfulgt av ervervet av ytterligere fem butikker i trondheimsområdet i perioden 1973-1979.
Ideen om å skape noe mer enn en lokal dagligvarekjede ble unnfanget under en europeisk studietur som Ole og Odd Reitan foretok, hvor de for første gang ble presentert for større og mer velutviklede lavpriskjeder. Tilbake i Norge ble erfaringen lagt til grunn for et franchisebasert lavpriskonsept skreddersydde for det norske markedet. Basert på dette nye konseptet ble den første REMA 1000-butikken åpnet i Trondheim i 1979.
I 2001 det ble gjennomført en fusjon mellom Narvesen ASA og REMA 1000 International AS. Både Narvesen og REMA 1000 International hadde gjennom målrettet og langsiktig satsing opparbeidet seg betydelig markedsposisjoner innen sine respektive segmenter i Norge. Med et solid fotfeste i hjemmemarkedet har nordisk og internasjonal vekst vært ansett som et sentralt satsingsområde for begge selskapene. Fusjonen bidro i stor grad til fellesambisjonen om å danne et norskbasert selskap som kan spille en aktiv rolle i restruktureringen av den nordiske og internasjonale handelsnæringen.
Reitangruppens eiendomsvirksomhet ble etablert i 1977. Siden 1995 har Reitan Eiendom AS vært et rendyrket eiendomsselskap. 
Rema har siden 1990-årene vært styrt fra Lade gaard, som Odd Reitan kjøpte fra Trondheim kommune for 12 millioner kroner i 1992.
Marikollen skole

Marikollen skole var fra 1980 til 2011 en kommunal ungdomsskole på Mjølkeråen i Åsane bydel i Bergen kommune. Ble fra 2011 er en del av Mjølkeråen skole.

Historie

Skolebygget stod klart til skolestart høsten 1980 med Arne Halvorsen som arkitekt. Elevene kom fra barneskolene i Hordvik, Salhus og Mjølkeråen.
Allerede i 1971 startet man planlegging av ungdomsskole i Mjølkeråen. Arkitekt og konsulenter ble engasjert til byggeoppdraget. Da planleggingen startet var Åsane egen kommune, men allerede året etter ble den slått sammen med Bergen kommune. Dette førte til at hele prosjektet ble forsinket. Først i 1978 ble nødvendige vedtak om bygging av skolen gjennomført.
Skolen var bygget for å kunne integrere funksjonshemmede. Det ble lagt til rette for bruk av rullestol med løsninger uten dørstokker. Videre var det tilgang til de ulike etasjene gjennom heis og toaletter på hvert plan for rullestolbrukere.
Arkivet etter Marikollen skole oppbevares ved Bergen Byarkiv.
William Summerlin

William T. Summerlin er en amerikansk tidligere dermatolog som i 1974 ble avslørt i forskningsjuks.
William Summerlin arbeidet i 1974 som forsker innen immunologi ved et kreft-senter i New York City. Han hevdet at han kunne transplantere vev fra ubeslektede dyr ved å holde vevet i en kultur i fire til seks uker. Han brukte hvite mus med delvis svart pels som han hadde tegnet på med sprittusj. Laboratorieassistenter oppdaget imidlertid at de kunne vaske bort den angivelige nye pelsen med alkohol. Han skyldte seinere på psykisk og fysisk utmattelse. Etter Summerlin-skandalen ble det engelske uttrykket «painting the mice» («å male musene») synonymt med forskningsjuks. Etter hendelsen skal Summerlin ha flyttet til landsbygda i Louisiana for å arbeide med medisin.
Arbeidermesterskapet i friidrett 1932

Arbeidermesterskapet i friidrett 1932 ble arrangert av Arbeidernes Idrettsforbund.
Trichoncus affinis

Utseende

Trichoncus affinis er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, og den kan lett forveksles med Trichoncus vasconicus eller T. hackmani. For sikker artsbestemmelse kreves nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Botolv

Etymologi

Botolv har opprinnelse i de norrøne navnene Bótolfr og BótulfR. Disse navnene har igjen opprinnelse i det gammelengelske og urgermanske navnet Botulf. Navnet er dannet av gammelengelske bōt, «forbedring, hjelp, omvendelse», og wulf, «ulv». Det første navneleddet kan også være dannet av gotiske buitan, «tilby», eller gammelhøytyske boto, «bud, tilbud».
Sæddonasjon

Sæddonasjon, eller spermdonasjon, er en form for assistert befruktning hvor en mann donerer sperm til en spesiell klinikk, kalt sædbank, for at den skal brukes til å produsere et barn. Sæddonasjon foregår ved at mannen donerer sæd som fryses ned, og deretter kan injiseres inn i en kvinnes kjønnsorganer. Ofte har kvinnen har i forkant blitt stimulert med hormoner for å sikre eggløsning, slik at sjansene for vellykket behandling økes.  Sæddonorer er hovedsakelig ment for par hvor mannen er ute av stand til å produsere befruktningsdyktige sædceller. Om kvinnen er steril vil ikke inseminering ha noen hensikt.
I Norge er det ikke tillatt med anonym sæddonasjon. Dette innebærer ikke at foreldrene har noen som helst plikt til å opplyse barnet om dets opphav, men at det har krav på å få vite identiteten til donor etter fylte 18 år dersom dette er ønskelig fra barnets side, hvilket forutsetter at det i utgangspunktet har kjenneskap til at den biologiske faren var donor.
Tidligere pleide man ikke å fryse ned sæden, men bruke den fersk, noe man i dag unngår for å kunne teste den for hiv og andre kjønnssykdommer.
I Norge er det kun 8 klinikker med tillatelse til å utføre inseminasjonsbehandling.
Skegness

Etymologi

Stedsnavnet Skegness har åpenbart en opprinnelse i den danske perioden av bosetning i England, skjønt det er ingen referanse til en landsby ved navn Skegness i Domesday Book (1086). Siste stavelse, -ness, er norrønt, og tilsvarer norske nes (odde), mens første stavelse, Skeg, er blant annet blitt tolket som et personnavn, Skeggi. Det er dog ikke et vanlig personnavn, men heller en beskrivelse, «den skjeggete». Likevel henspiller det neppe på en person, men mer sannsynlig er det å se det som et rent geografisk uttrykk hvor skjegg + nes må forstås som en beskrivelse av en landtunge, en referanse til bredden ved en vinkel til kysten. Den opprinnelige danske bosetningen lå øst for dagens by og ble vasket vekk av havet tidlig på 1500-tallet.
Halloumi

Halloumi (gresk: χαλούμι, tyrkisk: hellim, arabisk: حلوم - ḥallūm) er en ost som tradisjonelt tilregnes Kypros. Den ble tradisjonelt produsert av fåremelk. I dag lages den også av geite- eller kumelk. Den spesielle, litt gummiaktige karakteren får den ved at den etter første runde av ostmasseproduksjonen så blir oppvarmet i myse, med det resultat at protein utskilles. Osten saltes og spises fersk, eller konserveres med saltet myse eller saltlake. 
Det markedsføres to sorter halloumi: Den tradisjonelle og den ferske. Den tradisjonelle er den med de lange historiske røtter, mens den ferske ble kommersialisert fra 1950-årene.

Historie

Selv om osten regnes som en kypriotisk spesialitet og på den øya kan føres tilbake til før-nytestamentlig tid, stammer den antagelig fra oldtidens Egypt, alternativt fra det tidlige arabiske kjøkken. Selve ordet halumi stammer fra det koptiske ord for ost, halum. Når den vanligvis knyttes til Kypros, skyldes det at den ble popularisert innen Det bysantinske rike nettopp som en kypriotisk spesialitet.
Den er også produsert og godt kjent i land som  Hellas, Tyrkia, Libanon, Egypt og Libya. I osmanske kilder blir halloumi nevnt for første gang i skrift på 1500-tallet. Britene tok med seg oppskriften fra Kypros til det sauerike Australia, der den også er blitt produsert i stor skala.
Solvang og Smeby

Smeby og Solvang er to tettsteder om lag to kilometer nord for Hamar sentrum, hvorav Solvang ligger nærmest. Tettstedene er vokst sammen og har felles velforening, Smeby og Solvang vel. Frem til kommunesammenslåingen i 1992 lå Smeby og Solvang i Vang kommune.

Landemerker

Både Solvang barneskole og Solvang barnehage ligger i tettstedet. Sistnevnte holder til i gamle Smeby park, som har gitt navn til Parkvegen, i dag Lekeparkvegen. Elevene fra Solvang barneskole sokner til Børstad ungdomsskole.
Fotballaget Vang spiller sine hjemmekamper på Vang gras.
Hamar flyplass, Stafsberg ligger i utkanten av tettstedene, mot grensen til Ringsaker.
Fornasinius fornasinii

Utseende

En stor (ca. 35-70 millimeter), svært kraftig, halvmatt svart gullbasse, med gulaktige tegninger. Pronotum har gule sidekanter og en smal, gul midtstripe, dekkvingene har tallrike, gule flekker. Hannen har et smalt, T-formet horn i pannen og kraftige pigger på siden av hodet. Denne arten kjennes på at hannens horn ikke er nedoverkrummet, det er flattrykt fra sidene i hele sin lengde, og spissene vender oppover.

Levevis

Som vanlig for Cetoniinae lever larvene i jorden. I motsetning til mange andre gullbasser er disse artene tilsynelatende meget vanskelige å avle opp i fangenskap. Dette kan være fordi billene er svært aggressive og gjerne dreper og eter hverandre. De voksne billene eter gjerne råtnende frukt, og graver ned det de ikke klarer å ete med én gang. Muligens er larvene avhengige av frukt som foreldrene har gravd ned, for å  overleve.

Utbredelse

Arten lever i Mosambik og det sørlige Tanzania.
Dürnstein

Geografi

Dürnstein ligger ved Donau i Wachau. Kommunen (Gemeinde) dekker 16,81 kvadratkilometer, hvorav 59,61 % er skog.

Historie

Fra 1192 til 1193 ble den engelske kong Richard Løvehjerte holdt fanget i den daværende Burg Dürnstein, som lå rett ovenfor byen. I 1645 ble borgen sprengt av den svenske general Lennart Torstenson og er i dag kun ruiner. 
Klosteret Stift Dürnstein som gjenkjennes ved det blå kirketårnet nede ved elven, ble grunnlagt i 1410 og omformet til barokkstil i det 18. århundre.
Dürnstein ble første gang nevnt som by i 1347. Fra 2000 er byen som en del av kulturlandskapet Wachau, listet av UNESCO som en del av verdensarven. Til Wachau regnes strekningen langs Donau fra Melk (by) til Krems.
Belarusian Waltz

Handling

I Hviterussland, ofte omtalt som Europas siste diktatur er filmens hovedperson, kunstneren Alexander Pushkin i opposisjon til regimet. I filmen utfordrer han myndighetene og diktator Alexandr Lukasjenko med en rekke aksjoner og kunstverk. Hans handlinger ses på som kontroversielle i landet som Lukasjenko er kjent for å regjere med jernhånd. Ytringsfrihet og pressefriheten i Hviterussland er ofte kritisert. Opposisjonen er truet til stillhet og Amnesty International sier at myndighetene viser en total mangel på repekt for menneskerettighetene.
Dokumentar-komedien Belarusian Waltz er en kritikerrost film med en overraskende vending som gjennom Alexander Pushkin tilbyr innsikt til det hviterussiske folket. Filmen har opplevd stor internasjonal suksess, inkludert en Emmy nominasjon. Den har tidligere vært nominert til blant annet den europeiske Oscar (European Film Academy Awards for Best Documentary).
Belarusian Waltz er regissert av den polske filmskaperen Andrzej Fidyk som står bak 40 filmproduksjoner, blant annet to prisvinnende dokumentarfilmer om Nord-Korea, Yodok Stories og The Parade. Filmen er produsert av norske Piraya Film.
Nanxiong

Nanxiong (kinesisk: 南雄; pinyin: Nánxióng) er et byfylke i byprefekturet Shaoguan i provinsen Guangdong i Folkerepublikken Kina.
Befolkningen var på 451 268 innbyggere i 1999.

Kulturminner

Sanyingtårnet (Sanying ta, 三影塔) fra året 1009 ble i 1988 oppført på listen over Folkerepublikken Kinas kulturminner.

Samferdsel

Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
HMS «Astute» (S119)

Hendelser

22. oktober 2010 ble det rapportert at HMS «Astute» hadde gått på grunn ved øya Skye utenfor vestkysten av Skottland.
8. april 2011 ble to personer skutt ombord på ubåten mens den lå til havn i Southampton. En offiser omkom, og en ble skadd. Det ble brukt et SA80 automatgevær under skytingen.
Cassiopea-kvartalet

Cassiopea-kvartalet, svensk: Kvarteret Cassiopea er et stort trekantet kvartal i midten av Gamla stan i Stockholm. Kvartalet er omgitt av Svartmangatan i vest, Kindstugatan i nord, Själagårdsgatan i øst, og Tyska skolgränd i sør. På nordsiden av området ligger Brända tomten og på østsiden den tyske kirken.

Navnet

De fleste av kvartalene i Gamla stan er blitt oppkalt etter personer eller hendelser (hovedsakelig guder) fra gresk og romersk mytologi. Cassiopea var i gresk mytologi mor til Andromeda. Begge disse kvinnene har gitt navn til stjernebilder og kvartaler i Gamla stan.

Eiendommer

Kvartalet ble etablert i 1729, og var da delt i 14 eiendommer, i dag elleve: Cassiopea 1-7 og 9-13.
Eiendommen Cassiopea 6 er et registrert byggnadsminne, og var blant annet eid av Svante Nilsson, som var svensk regent 1504-1512. Her startet i 1846 Nicolai fri- och fattigskola (nå Storkyrkoskolan).

Restaurering og ombygging

I 1936 ble det satt i gang et omfattende prosjekt for utbedring av Gamla stan under ledelse av arkitekt Albin Stark, som førte til at den første store parken i Gamla stan ble anlagt i nabokvartalet Cepheus. Albin Stark hadde laget lignende saneringsplaner for kvartalene Cassiopea, Phaëton og Ceres. Planene ble bare gjennomført i Cepheus.
Stockholm kommune kjøpte i 1968 Cassiopea 13 med adresse Kindstugatan 11. Eiendommen hadde da vært i samme families eie i over 200 år. På 1980-tallet ble det gjennomført en grundig renovering av eiendommen. Stockholms stadsmuseum forsket i husets 500-årige historie, og hvem som hadde eid det gjennom århundrene. Bygningen er nå et byggnadsminne.
Formel 1-sesongen 1981

Oppsummering av sesongen

Sesongen var opprinnelig ment å starte med Sør-Afrikas Grand Prix på Kyalami, men problemer som følge av den pågående FOCA-FISA-konflikten førte til at løpet ikke ble inkludert i mesterskapet. Løpet ble imidlertid arrangert, men alle deltakerne kjørte med Ford-Cosworth-motorer, og bilene hadde aerodynamiske innretninger som var forbudt i mesterskapssesongen 1981.
Årets siste løp var opprinnelig planlagt kjørt på Watkins Glen, men løpet ble droppet fra løpskalenderen i mai på grunn av banens finansielle vanskeligheter.
Musikkonservatoriet i Oslo

Historie

Skolen ble grunnlagt av Ludvig Mathias Lindeman (1812–87) og hans sønn Peter Brynie Lindeman (1858–1930). Peter Lindeman overtok ledelsen av skolen da faren døde i 1887. Peters sønn Trygve Lindeman (1896–1979) studerte musikk i Stockholm, ble lærer ved skolen fra 1921, og dens leder fra 1930. Da Trygve Lindeman ble pensjonist på 1960-tallet, ble undervisningen overført til stiftelsen Lindemans legat, og konservatoriet ble fra 1969 til 1973 drevet i samarbeid mellom stiftelsen og myndighetene.
Skolen tok navnet Musik- og Organistskolen i 1885, og i 1894 skiftet den navn til Musik-Konservatoriet, som senere ble til Musikkonservatoriet i Oslo. 
Skolen drev helt fram til 1969 med en blanding av yrkesutdanning av musikere, og fritidsundervisning av barn og voksne.
Konservatoriet ble lagt ned i 1973, ved opprettelsen av Norges musikkhøgskole (NMH). I perioden 1969-73 ble skolen drevet av det nyopprettede Lindemans legat som i årene siden har forvaltet arven etter familien Lindemann.
Musikkonservatoriets arkiv ble tatt vare på av Lindemanns legat og ble i 2013 avlevert til Riksarkivet. Arkivet består av undervisningsprotokoller med elev- og lærerfortegnelser, elevaftener, Musikkonservatoriets samfund og en serie Vidnesbyrd, det vil si avgangsvurderinger av elevene. Det er også bevart en del regnskapsprotokoller med blant annet elevinnbetalinger og gasjefortegnelser. Protokollene strekker seg over hele perioden fra starten i 1883 til nedleggelsen i 1969/70.
Risør barneskole

Risør barneskole er Aust-Agders største barneskole med over 350 elever. Skolen er på Randvik. Rektoren ved skolen er Erik Hjelmberg.
I perioden 2012 til 2015 ble hele skolen modernisert.
Damien Hirst

Kunstverk

Mange av kunstverkene hans tar utgangspunkt i naturvitenskapelige temaer. Han er blant annet kjent for sin skulpturserie der ulike dyr er preservert. Her inngår blant annet skulpturen The Physical Impossibility Of Death In the Mind Of Someone Living hvor en 18 fot lang tigerhai er preservert i formaldehyd i et glassmonter. Hirst har fått mye mediaoppmerksomhet med sine spekatakulære verk, hvor døden ofte er en sentral del.
I 1990-årene ble han hurtig en stigende stjerne etter at den berømte kunstsamleren Charles Saatchi ervervet en mengde av Hirst sine arbeider.

Utstillinger i Norge

I Norge har kunstverk av Damien Hirst vært utstilt i Stavanger, Oslo og i bygda Flø utenfor Ulsteinvik. Hans seneste salgsutstilling i Norge var høsten 2010 på Galleri Bi-Z i Kristiansand. I 2005 ble Hirst tildelt Turner Prize for verket «Mother and Child Divided», som tidligere var ervervet av den norske skipsrederen og kunstsamleren Hans Rasmus Astrup. Han deponerte verket i Astrup Fearnley Museet i Oslo. I november 2006 ble Hirsts første salgsutstilling i Norge vist i Galleri Trafo i Asker. Kunst signert Hirst ble da solgt for millioner av norske kroner. Kunstneren er representert i en rekke norske samlinger, blant annet hos Petter Stordalen.
I henhold til avisen The Huffington Post blir Hirst betraktet som en av de rikeste kunstnere i verden.
Ranger Baker 2

Baker 2 var en prøvesprengning av en atombombe gjennomført av USA under Operation Ranger. Detonasjonen ble utført på Frenchman Flat i Nevada 2. februar 1951. Bomben var på 8 kilotonn tilsvarende 33,5 terajoule.
Heterorrhina nigritarsis

Utseende

En middelsstor, avlang, skinnende metallisk grønnfarget eller kobberfarget gullbasse.

Utbredelse

Arten lever i Nepal og det nordlige India.
Toxotinus

Utseende

En middelsstor, slank, brunsvart trebukk med gulbrune dekkvinger. Antennene er tynne og litt lengre enn kroppen. Hodet er rundet, pronotum avrundet sekskantet, mye smalere enn dekkvingene, som er litt avsmalnende bakover. Beina er middels lange, nokså slanke.

Utbredelse

Arten er hjemmehørende i Japan.
Nøtterø Sparebank

Nøtterø Sparebank var en bank fra Nøtterøy i Vestfold, som i dag er en del av SpareBank 1 BV.
Banken ble åpnet 20. juni 1857 under navnet Nøtterø Sogns Sparebank og holdt til hjemme hos kirkeverge Davidsen på Elgestad. Den skiftet etter hvert navn til Nøtterø Sparebank, og 40 år etter åpninga flyttet den til egne lokaler på Borgheim. I 1976 flyttet hovedkontoret til Teie, og åpnet senere to filialer i Tønsberg. Den har også hatt filialer på Borgheim og i Vestskogen.
27. januar 2011 endret banken navn til SpareBank 1 Nøtterøy-Tønsberg og fusjonerte seks år senere inn i SpareBank 1 BV den 2. januar 2017.
Hornhinneranden

Hornhinneranden eller limbus (latin: Limbus corneae) er overgangen, forsenkningen, mellom øyets hornhinne (cornea) og sclera (det hvite av øyeeplet).
Grunnkretser i Fitjar kommune

Grunnkretser i Fitjar kommune er delområder og grunnkretser som seksjonerer Fitjar kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.